Perttu Häkkinen oli mies, joka osasi innostua ja epäillä

Toimittaja ja kirjailija Perttu Häkkinen (1979–2018)

Toimittaja ja kirjailija Perttu Häkkinen (1979–2018)­

Toimittaja ja muusikko Perttu Häkkinen kuoli tapaturmaisesti Helsingissä 12. elokuuta. Hän oli 39-vuotias, syntynyt 10. kesäkuuta 1979 Kokkolassa. Hänellä oli vaimo ja kaksi lasta.

Häkkinen oli sukupolvensa persoonallisimpia suomalaisia kulttuurivaikuttajia. Hän tuli julkisuuteen alun perin elektronisen musiikin tekijänä, mutta myöhemmin hänet opittiin tuntemaan kirjoittajana, kolumnistina ja radiotoimittajana, joka käsitteli mielellään erilaisia marginaalikulttuurin ilmiöitä.